Държавен вестник, бр. 94, 2010 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  94
Приложение № 1
към чл. 9, ал. 1, т. 1
Качествени показатели за определяне на 
добро състояние на морската околна среда
1. Биологичното разнообразие се поддържа. 
Качеството и броят на местообитанията, както и 
разпространението и обилието на видовете съот­
ветстват на преобладаващите физикогеографски, 
географски и климатични условия.
2. Чуждите видове, въведени чрез човешки 
дейности, са на нива, които не предизвикват 
неблагоприятни промени в екосистемата.
3. Популациите на всички риби, ракообразни 
и черупкови – обект на промишлен улов, са в 
безопасните биологични граници, като възрасто­
вата им и размерната им структура съответстват 
на възпроизводими запаси.
4. Всички елементи на морските хранителни 
вериги са в състояние, доколкото са изучени, 
на нормално обилие и разнообразие и на ниво, 
гарантиращо поддържане на дългосрочно оби­
лие на видовете и запазването на тяхната пълна 
възпроизводителна способност.
5. Предизвиканата от човека еутрофикация е 
сведена до минимум, по-специално свързаните 
с нея неблагоприятни последствия, като загуба 
на биологично разнообразие, деградация на 
екосистемите, вреден цъфтеж на водораслите и 
недостиг на кислород в придънните водни слоеве.
6. Целостта на морското дъно е на такова 
равнище, че са гарантирани запазването на 
структурата и функциите на екосистемите, по-
специално бентосните екосистеми не са засегнати 
по неблагоприятен начин.
7. Трайните изменения на хидрографските 
условия не оказват неблагоприятно влияние 
върху морските екосистеми.
8. Концентрациите на замърсителите са на 
нива, които не водят до ефект на замърсяване.
9. Замърсителите в рибата и в други морски 
хранителни продукти, предназначени за консума­
ция от човека, не надхвърлят нивата, установени 
от законодателството на Общността или от други 
приложими стандарти.
10. Качествено и количествено отпадъците в 
морските води не нанасят вреда на крайбрежната 
и морската среда.
11. Въвеждането на енергия, в това число 
подводен шум, е на равнища, които не оказват 
неблагоприятно влияние върху морската околна 
среда.
За определяне на набора от характеристики 
съгласно чл. 9, ал. 1, които да се използват за 
определяне на добро състояние на околната среда 
в морските води по чл. 2, ал. 1, под внимание 
се взема всеки един от изброените в това при­
ложение качествени показатели.
Приложение № 2
към § 10 от преходните 
и заключителните разпоредби
Компетентни органи
1. Наименование и адрес на компетентния 
орган/компетентните органи – официално наи­
менование и адрес на компетентния орган или 
на посочените органи.
2. Правен статус на компетентния орган/
компетентните органи – кратко описание на 
правния статут на компетентния орган/компе­
тентните органи.
3. Отговорности – кратко описание на прав­
ните и административните отговорности на 
компетентния орган/компетентните органи и 
на неговата/тяхната роля по отношение на съ­
ответните морски води.
4. Членство – когато компетентният орган/
компетентните органи действа/действат като 
координираща институция на други компетентни 
органи, е необходим списък на тези органи заедно 
с кратко описание на институционалните връзки, 
установени с цел гарантиране на координацията.
5. Регионална или подрегионална коор­
динация – необходимо е кратко описание на 
механизмите, създадени с цел да се гарантира 
координацията между Република България и 
останалите държави членки, чиито морски води 
попадат в морския регион на Черно море.
Приложение № 3
към чл. 8, ал. 1, т. 1 и 2
Списъци на характеристиките, показателите, видовете натиск и въздействия за анализ и оценка 
на текущото състояние на околната среда в морските води
Таблица 1
Характеристики
Физични и химични спе­
цифични характеристики и 
показатели
	 Топография и батиметрия на морското дъно;
	 Годишен и сезонен температурен режим и ледена покривка, скорост 
на теченията, ъпвелинг, вълново въздействие, характеристики на раз­
месване, мътност, време на задържане;
 Пространствено и времево разпределение на солеността;
 Пространствено и времево разпределение на биогенни елементи 
(DIN – разтворен неорганичен азот, TN – общ азот, DIP – разтворен 
неорганичен фосфор, TP – общ фосфор, TOC – общ органичен въглерод) 
и кислород;
 pH, pCO2 профили или еквивалентна информация за измерване на 
киселинността на морската вода.